Krenneriet - Wikipedia
Nickel-Strunz (10) 2.EA.15
Hardheid 2 - 3 (Mohs)
Digtheid 8.62 g/cm3
* Lys van minerale
Krenneriet is 'n mineraal met chemiese formule AgxAu1-xTe2 of Au3AgTe8 wat na die Hongaarse myner J.A. Krenner (1839-1920) genoem is. Dit is taamlik seldsaam, maar 'n gewilde goud- en silwererts.
Dit kom gewoonlik saam met calaveriet, gedeë goud, silvaniet, petziet, piriet en kwarts voor, dikwels in hidrotermale are saam met ander telluriede.
In Suid-Afrika word krenneriet in die Waaikraal-goudafsetting naby Rustenburg in Noordwes gevind.
Kristalstruktuur[wysig | wysig bron]
Die krennerietstruktuur is die argetipe van die strukturbericht-klassifikasie se C46-struktuur
Dit is 'n taamlik ingewikkelde struktuur wat geskryf kan word as (Au2-xAgx)Au2[Te3][Te2]2[Te]; x≈0,8. Daar is drie verskillende metaalposisies. Een daarvan is net deur goud beset en word deur [4+2] telluuratome omring. Die ander twee word statisties deur Ag en Au beset. Die omringing is [2+2+2]. Dit weerspieël die voorkeur van Au en Ag om lae omringingsgetalle te hê. Die helfte van die telluuratome vorm Te2-ditelluriedpare soos dit ook in piriete aangetref word. Maar daar is ook 'n Te3-tritelluriedgroep en 'n Te-telluriedanioon. Die metaalatome vorm golwende lae ewewydig aan die b-as. Die lae word deur die mono-, di- en tritelluried-groepe aanmekaar verbind.
↑ Handboook of minealogy.
↑ mindat 2274.
↑ TYPIX Standardized Data and Crystal Chemical Characterization of Inorganic Structure Types, Springer Science & Business Media, Erwin Parthé, Louise Gelato, Bernard Chabot, Marinella Penzo, Karin Cenzual, Roman Gladyshevskii, 2013, ISBN 3-662-10641-8, ISBN 978-3-662-10641-9
↑ Crystal chemistry of natural tellurides II: Redetermination of the crystal structure of krennerite. F. Pertlik Tschermaks mineralogische und petrographische Mitteilungen, Desember 1984, 33(4), bls. 253–262.
Ontsluit van "https://af.wikipedia.org/w/index.php?title=Krenneriet&oldid=1804588"
Die bladsy is laas op 10 September 2018 om 04:30 bygewerk.